text: Mandøhuset sættes i stand
  20 oktober 2011 kl. 12.15
  Mandøhuset er ved at blive renoveret. Det gamle skipperhus skal have nyt stråtag, træværk og en ny ovn.
  Huset er i dag museum, og renoveringen til knap en million kroner betales af Kulturarvsstyrelsen, en fond og bidrag fra medlemmerne i museums-foreningen.
  Mandøhuset står i dag som et skipperhjem fra 1800-tallet.
  Foreningen Mandøhuset overtog huset i 1962 og gjorde det til egnsmuseum. Museet skildrer søfarten og livet på Mandø i 1800-tallet.
  Under arbejdet er der fundet to gamle brønde og en gårdsplads.
  